Stian Rosenlund Richter
Stian Rosenlund Richter (født 4. april 2002 i Tønder) er en cykelrytter fra Danmark, der er på kontrakt hos .

Karriere 
Stian Rosenlund Richter fik fra 2014 sin cykleopdragelse hos Bornholms Cycle Club. Fra 2017 til 2018 gik han på Rydhave Slots Efterskoles cykellinje. I 2018 blev Rosenlund udtaget til bruttotruppen på juniorlandsholdet i landevejscykling, og i januar 2019 blev han nomineret til Bornholms Tidendes Talentpris. Fra 2019-sæsonen skiftede han til ABC - Arbejdernes Bicykle Clubs juniorhold Team ABC Junior, men blev boende på Bornholm.

Den 3. oktober 2020 vandt han ved Danmarksmesterskaberne i landevejscykling i Skælskør bronze på enkeltstarten for juniorerne. Dagen efter vandt han 3. afdeling af Uno-X Cuppen for juniorryttere, og sikrede sig samtidig den samlede sejr i løbsserien.

I oktober 2020 skrev Stian Rosenlund under på en kontrakt med det danske UCI kontinentalhold , gældende fra starten af 2021. I december 2021 forlængede parterne aftalen, så den også var gældende for 2022-sæsonen. Da det bornholmske hold havde præsenteret truppen for 2023-sæsonen var Stian Rosenlund ikke blandt de 14 ryttere.

Privat 
Stian Rosenlund Richter er født og opvokset i Tønder. Han er søn af Søren Christensen (1976–2020) og Arina Nell Richter, og har storebror Frederik. I forbindelse med farens ansættelse som chefredaktør for Bornholms Tidende, flyttede familien i 2014 til Bornholm.

Referencer

Eksterne henvisninger 
 
 

Personer fra Tønder
Mandlige cykelryttere fra Danmark